
Pritarti, kad būtų įgyvendintas projektas „Didinti Lietuvos ir Lenkijos pasienio regiono patrauklumą, bendradarbiaujant per sieną ir tausiai naudojant baltų kultūros paveldą, sukuriant tarptautinį kultūros maršrutą „Baltų kelias“ (toliau – Projektas), įpareigoti biudžetinę įstaigą Šiaulių turizmo informacijos centrą įgyvendinti Projektą bei skirti 20 procentų patvirtintų Projekto biudžeto lėšų ir nenumatytų ar netinkamų finansuoti, tačiau Projektui įgyvendinti būtinų išlaidų dalį Projekto įgyvendinimui.


Tarybos sprendimo projektas parengtas vadovaujantis: 2021–2027 m. Interreg VI-A Lietuvos-Lenkijos bendradarbiavimo per sieną programa (programos prioritetas Nr. II Skatinti fizinę, emocinę ir kultūrinę gerovę), (toliau – Programa).


Parengtu tarybos sprendimo projektu pritariama, kad biudžetinė įstaiga Šiaulių turizmo informacijos centras įgyvendintų projektą „Didinti Lietuvos ir Lenkijos pasienio regiono patrauklumą, bendradarbiaujant per sieną ir tausiai naudojant baltų kultūros paveldą, sukuriant tarptautinį kultūros maršrutą „Baltų kelias“, finansuojamą Europos Sąjungos fondų (toliau – ES) ir Šiaulių miesto savivaldybės biudžeto lėšomis.


Teigiamos – Šiaulių miesto savivaldybės tarybai pritarus sprendimui, biudžetinė įstaiga Šiaulių turizmo informacijos centras įgyvendins Projektą, pagal Programą, finansuojamą Europos regioninės plėtros fondo lėšomis. Programos lėšomis finansuojama 80 proc. tinkamų projekto išlaidų.
Neigiamos – Šiaulių miesto savivaldybės tarybai nepritarus Projekto įgyvendinimui nebus pritraukiamos ES lėšos, miesto gyventojai, vietos ir užsienio turistai neturės galimybės naujoms, inovatyvioms kultūrinio paveldo patirtims, mažės miesto turistinis patrauklumas.
Projekto tikslinė grupė – turistai, miesto lankytojai, besidomintys senovės baltų kultūra, istorija, pažinimu. 
Projekto tikslas – Skatinti tvarų Lietuvos ir Lenkijos regionų gamtos ir kultūros paveldo objektų, paslaugų ir produktų išsaugojimą, plėtrą ir platų jų vertinimą, sukuriant tarptautinį kultūros maršrutą „Baltų kelias“; viešinti Šiaulių miestą, didinti atvykstančių turistų ir vienadienių lankytojų skaičių į Šiaulių miestą; šiuo metu „Baltų kelias“ apima objektus Lietuvoje ir Latvijoje. Šiuo projektu bus prijungta trečia valstybė, per kurią eis naujas maršrutas, nes siekiant tapti Europos kultūros kelių instituto pripažintu tarptautiniu kultūros keliu, yra būtina, kad kultūros kelias eitų per mažiausiai 3 šalis.

Rezultatai / veiklos – viso projekto:
.	Sukurti nauji maršrutai: koncepcija, atrinkti objektai, sukurti aprašai, padarytos nuotraukos.
.	Įvykdytas viešinimas Lietuvoje ir Lenkijoje: reklama nacionaliniuose TV kanaluose, straipsniai žiniasklaidoje, socialiniuose tinkluose.
.	„Baltų kelio“ svetainės pildymas naujais objektais, nauja (lenkų) kalba.
.	Žemėlapio sukūrimas, spausdinimas.
.	Nuotoliniai mokymai Lenkijos ir Lietuvos gidams ir turizmo sektoriaus specialistams.
.	Seminarų ir infoturų organizavimas „Baltų kelio“ kūrėjams, paslaugų teikėjams.
Rezultatai / veiklos - Šiaulių TIC:
.	Du nuotoliniai (online) mokymų kursai Lenkijos ir Lietuvos gidams ir turizmo sektoriaus specialistams susipažinti su kuriamu maršrutu, objektais ir baltų paveldu. Dalyvių skaičius neribojamas, su sinchroniniu vertimu lietuvių-lenkų kalbomis. Mokymų medžiaga vėliau bus patalpinta ilgalaikiam naudojimui į Yotube kanalą. 
.	Reklama Lietuvos nacionaliniame televizijos kanale (informacija apie projekte sukurtus maršrutus ir naujus objektus „Baltų kelyje“).
.	Skaitmeninio žemėlapio kūrimas, įskaitant žemėlapių spausdinimą. Turinio kūrimas, dizainas, maketavimas ir vertimai bei popierinio varianto spausdinimas (apie 15 000 vnt.).
.	Esamos „Baltų kelio“ interneto svetainės (LT, EN, LV) medžiagos (objektų, maršrutų, žemėlapio ir kt.) vertimas į lenkų kalbą.
Projekto metu planuojama skatinti ir plėsti Lietuvos ir Lenkijos bendradarbiavimą per sieną tiesiogiai prisidedant prie programos tikslo – Kultūros ir tvaraus turizmo vaidmens stiprinimas ekonomikos vystymuisi, socialinei įtraukčiai ir socialinėms inovacijoms.
Projekto pareiškėjas – biudžetinė įstaiga Šiaulių turizmo informacijos centras.
Projekto partneriai: Vilkaviškio turizmo ir verslo informacijos centras (Lietuva) ir Lenkijos Asociacijos Goldap bendruomenės fondas. Šiaulių turizmo informacijos centras – projekto vadovaujantysis partneris.
Projektui pasirašius finansavimo sutartį, bus pasirašoma projekto partnerystės sutartis su Projekto partneriais. 
Projekto įgyvendinimo terminas – 12 mėn. 
Projekto biudžetas – planuojama Projekto biudžeto dalis tenkanti biudžetinei įstaigai Šiaulių turizmo informacijos centrui: 47 862,00 Eur. Viso projekto vertė: 159 372,00 Eur.

Priėmus sprendimą, Savivaldybės teisės aktai nekeičiami ir nenaikinami.

Gavus finansavimą, bus tikslinamas strateginis veiklos planas ir suplanuojamos lėšos 2025-2027 metams. 


Reikalingos Šiaulių miesto savivaldybės biudžeto lėšos 47 862,00 eurų projekto vykdymui. Pažymėtina, kad pagal Programos nuostatas ES parama teikiama kompensavimo būdu, t. y. Projekto išlaidoms apmokėti būtų reikalingas 100 proc. finansavimas savivaldybės biudžeto lėšomis, iš kurių 80 proc. būtų kompensuojama. Lėšos būtų reikalingos 2024-2025 metais. Kompensavus patirtas išlaidas galutinis Šiaulių miesto savivaldybės biudžeto lėšų prisidėjimas sudarytų 9.572,40 eurų eurų (20 proc.).


Lietuvos Respublikos korupcijos prevencijos įstatymo 8 str. 1 d. 3 p. nustato, kad teisės akto rengėjas atlieka teisės akto projekto antikorupcinį vertinimą, jeigu rengiamame teisės akte numatoma reguliuoti visuomeninius santykius susijusius su Europos Sąjungos struktūrinių fondų paramos teikimu. Projekto veiklos ir rezultatai nereguliuos visuomeninių santykių, taip pat Šiaulių miesto savivaldybės administracija nėra Europos Sąjungos struktūrinių fondų paramos teikėja, todėl sprendimo projekto antikorupcinis vertinimas nėra taikytinas.

Sprendimo projekto parengė: Šiaulių miesto savivaldybės administracijos Viešųjų investicijų skyrius. Tiesioginis rengėjas – Asta Berginienė, tel. 8 41 383 425. Projekto iniciatorius – biudžetinė įstaiga Šiaulių turizmo informacijos centras.


Teisinio reguliavimo poveikio vertinimas neatliekamas.



Viešųjų investicijų skyriaus vedėja                                                                             Ieva Džiaugienė

Kultūros skyriaus vedėja                                                                                        Daina Kinčinaitienė

